कोरोना : मुख्यमंत्र्यांनी लॉकडाऊन शिथील करण्याची हिंमत दाखवावी - देवेंद्र फडणवीस #5मोठ्याबातम्या\n1. मुख्यमंत्र्यांनी लॉकडाऊन शिथील करण्याची हिंमत दाखवावी - फडणवीस

अर्थव्यवस्था मजबूत करण्यासाठी काही कठोर निर्णय घेणं आवश्यक आहे. कोरोनाच्या भीतीने बचावात्मक पवित्रा घेतला तर राज्याची अर्थव्यवस्था धोक्यात येईल. म्हणूनच मुख्यमंत्र्यांनी लॉकडाऊन शिथील करण्याची हिंमत दाखवावी, असं माजी मुख्यमंत्री आणि विरोधी पक्ष नेते देवेंद्र फडणवीस यांनी म्हटलं आहे. 

देवेंद्र फडणवीस यांनी पत्रकारांशी ऑनलाईन चर्चा केली. सकाळने ही बातमी दिली आहे. 

राज्याचा आर्थिक गाडा सुरळीत करण्यासाठी महाविकास आघाडीला हिंमत दाखवून लॉकडाऊन शिथील करावा लागेल नाहीतर राज्याची अर्थव्यवस्था ढेपाळायला वेळ लागणार नसल्याचं मत देवेंद्र फडणवीस यांनी व्यक्त केलंय.  

2. कोरोनाचं निदान 15 मिनिटांमध्ये करणारं किट, NIV ने दिली मान्यता

कोरोनाच्या संसर्गाचा तपास 15 मिनिटांमध्ये घेणाऱ्या एका टेस्ट किटला नॅशनल इन्स्टिट्यूट ऑफ व्हायरॉलॉजी (NIV)ने मान्यता दिली आहे. 

या संशोधनामध्ये अहमदनगरच्या अकोले तालुक्यातील संशोधक शीतल रंधे - महाळुंगकर यांचा मोठा वाटा आहे. लोकमतने या तरुण संशोधकाविषयीची बातमी प्रसिद्ध केलीय. 

अकोले तालुक्यातल्या पिंपळदरीच्या शीतल या पुण्यातल्या इम्रो या कंपनीत संशोधन विभागात काम करतात.

त्यांनी त्यांच्या सहकाऱ्यांसोबत तयार केलेलं किट लवकरच बाजारात उपलब्ध होईल आणि या किटच्या मदतीने 15 मिनिटांत कोरोनाच्या संसर्गाची चाचणी घेता येईल. 

3. लॉकडाऊनमुळे घटलं कार्बन उत्सर्जन

40 वर्षांमध्ये पहिल्यांदाच देशभरातल्या कार्बन डायऑक्साईडच्या उत्सर्जनात घट झालेली आहे. सेंटर फॉर रिसर्च ऑन एनर्जी अँड क्लीन एअर (CREA) ने केलेल्या अभ्यासात हे आढळून आलंय. 

आजच्या टाईम्स ऑफ इंडियामध्ये याविषयीची बातमी प्रसिद्ध झालीये. 

या अभ्यासानुसार मार्च महिन्यामध्ये देशभरातल्या कार्बन डायऑक्साईडच्या उत्सर्जनात 15% घट झालेली होती. तर गेल्या महिन्यात मागच्या वर्षीच्या एप्रिल महिन्याच्या तुलनेत 30% घट झाल्याचा अंदाज आहे. 

लॉकडाऊनसोबतच आर्थिक मंदी आणि स्वच्छ ऊर्जा पुरवणाऱ्या स्रोतांचा वाढता वापर यामुळे देखील हे प्रमाण घटल्याचा अंदाज लॉरी मायलीविर्टा आणि सुनील दहिया यांनी CREAसाठी केलेल्या संशोधनात वर्तवलाय. 

4. मुंबईत लोकल सुरू करू नयेत - रामदास आठवले

मुंबईत लोकल रेल्वे सेवा सुरू केल्यास कोरोनाच्या संसर्गाचा धोका वाढेल आणि म्हणूनच मुंबईत लोकल्स सुरू करण्यात येऊ नयेत असं...\n\ntl;dr:
आजच्या वर्तमानपत्र आणि वेबसाईटवर प्रसिद्ध झालेल्या बातम्यांपैकी पाच मोठ्या बातम्यांचा थोडक्यात आढावा.